stanford-oval/wikipedia huggingface dataset:
שאקה
מפקאנה (פיזור)

הצלחותיו הצבאיות של שאקה שילבו פלגים נוספים לתוך האימפריה שלו ואילו האחרים, שלא רצו למצוא את עצמם תחת שלטונו, בחרו לעזוב את מולדתם ולצאת למסע נדודים. הדבר גרר נדידת עמים הידועה בשם "מפקאנה".
שאקה ניסה לבנות יחסי אמון בינו לבין האירופים, אך נרצח על ידי אחיו החורג דינגאנה, שתפס את השלטון. יורשיו לא השכילו לשמור על מדיניות פשרנית עם הלבנים והסתבכו במספר מלחמות. האחרונה שבהן, הידועה כ"מלחמת הזולו", בסוף המאה ה-19, הביאה לפירוק מדינתם ושילובם באימפריה הבריטית.
בתהליך של מסעות הכיבוש, בניצוחו של השאקה, שבטים שלמים נסו מפני שאקה ובני הזולו, התפזרו לכל עבר. אז פרץ באזור הזולו, גל של מלחמות בין קבוצות ושבטים, כיבוש של ממלכות ושבטים שונים. כתוצאה מהמנוסה והפחד מ"שאקה" הייתה התאחדות של קבוצות שונות על מנת להגן על עצמן מפניו, נוצר ריכוז שלטוני של קבוצות, נעלמו שבטים ומנהיגים חלשים, את מקומם תפסו בני הזולו בהנהגתו של שאקה או מנהיגים בולטים אחרים.
השלכות המפקאנה:
גלים של אלימות ומלחמות באזור הנאטאל, הזולו כובשים את השכנים שלהם.
גלים של אלימות בתוך שבט הזולו.
כפרים ושבטים שלמים מושמדים במלחמות האלימות.
בריחה המונית של פליטי זולו ושבטים אחרים המהגרים לקייפ ולאזור הקוסה.
יש האומרים כי ההסבר לטענת הבורים, שאזור הנאטאל היה ריק מאדם כאשר הגיעו אליו ב"מסע הגדול" היה המפקאנה. כל תושבי האזור נסו על נפשם או נרצחו, מה שגרם לדילול משמעותי של האוכלוסייה בנאטאל.
השנים המאוחרות של השלטון

שלטונו של שאקה אופיין כשלטון אלים, בעל יוזמות חברתיות וצבאיות. בשנת 1824, חתם שאקה הסכם מסחר עם הבריטים, מול המלך ג'ורג. למרות פליאתם של הבריטים והאירופאים מצעד זה, נחתם ההסכם אשר כלל מסחר בשנהב ופרוות ובמסגרתו הוענקה לבריטים ריבונות על שטח פורט נאטל, אשר הפך להיות שטח בריבונות בריטית. מטרת ההסכם הייתה ליצור אמון בין שבט הזולו לאירופאים במטרה ליצור שיתוף פעולה שייטיב עם שני הצדדים. באותה שנה נפטרה אימו של שאקה, נאנדי, ממחלה קשה. יש המאמינים כי זה גרם לו לאבד את שפיותו, שכן לאחר מותה שאקה הטיל על שבטו תנאים שיכתיבו כיצד ינהגו בתקופת האבל על מותה, חלק מהתנאים היו- איסורים על שימוש בחלב, כל הנשים ההרות ובעליהן בשנה הזו הוצאו להורג. היה איסור על שתילת יבולים חדשים ועוד.
מותו של שאקה זולו

שאקה זולו נרצח בספטמבר 1828, על ידי שני אחיו למחצה מלאנגאנה ודינגאנה (Dingane and Mhlangana) בדקירות חנית. האחים ניסו להתנקש בחייו פעמיים קודם לכן ללא הצלחה. לאחר מותו של שאקה דינגאנה לקח על עצמו את השלטון. אך שאקה עד היום הוא המלך הזכור ביותר של שבט בני הזולו יש האומרים שגם המשפיע ביותר וכי פעולותיו בעלות השפעה עד היום בדרום אפריקה המודרנית.
שבט הזולו לאחר מותו של שאקה

אחרי מותו של שאקה, דינגאנה ויורשיו האחרים הסתכסכו עם הבורים. המצב החריף ואף הגיע לקרבות אלימים, המפורסם שביניהם היה "קרב על נהר הדם", בו הביסו הבורים את בני שבט הזולו והקימו את "רפובליקת נטאל", לאחר מספר שנים הבריטים השיגו חזקה על השטח, וב-1842, המלך מפאנדה הוכר על ידי הבריטים כמלך שבט הזולו ואף קבע גבולות לממלכת הזולו. נקודת מפנה ביחסים בין הבריטים לבני שבט הזולו היה בשנת 1878, בשנה זו הגיעה משלחת בריטית אשר הציבה אולטימטום ל-14 ראשי שבטים. האולטימטום כלל הפסקת תוקפנות נגד המתיישבים הלבנים והחזרת רכוש גנוב כמו בקר. מלך הזולו קטשוואיו (Cetshwayo) בחר שלא להגיב לאולטימטום וכתוצאה מכך פלשו כוחות בריטים לארץ הזולו. מלחמה זו מוכרת בתור "מלחמת הזולו", יולי 1879, אחת הסיבות שמלחמה זו מוכרת היא הקרב בו הפסידו הבריטים הפסד צורב לבני שבט הזולו, קרב איסאנדלוואנה. אך לאחר התאוששות של הבריטים, הם הצליחו לכלוא את המלך ולהכניע את הלוחמים.
הנצחה: תוכנית הטלוויזיה- שאקה זולו

בשנת 1986 הופקה בדרום אפריקה מיני סדרה, המגוללת את חייו של שאקה זולו. אורך הסדרה היה כ-300 דק', הבעיה המרכזית בעלילה היא לוח הזמנים שלה. מבחינת היסטורית הסדרה מתחילה במכתב הנשלח מהמלכה ויקטוריה הבריטית, כאשר למעשה שאקה כבר נרצח לפני כן במציאות. "שאקה זולו" שודרה בדרום אפריקה, איטליה, ארצות הברית וגרמניה. בשנת 2001 הופק סרט טלוויזיה בשם, "שאקה זולו- המצודה" (shaka zulu- the citadel). הסרט צולם באנגליה, עם חלק מהצוות המקורי של מיני סדרה משנות ה-80. את השאקה גילם הנרי קאל (Henry cele), אותו השחקן מ-1986. אשר לאחר מכן הפך להיות מזוהה עם התפקיד. הסרט, בניגוד למיני סדרה, ספג ביקורות קשות, בעיקר על אי תאימות של פרטים היסטוריים ושודר רק בארצות הברית, גרמניה ודרום אפריקה.
הפרעת התמוטטות המושבה

דבורת הדבש
הפרעת התמוטטות המושבה (באנגלית: Colony Collapse Disorder או בקיצור CCD) היא תופעה בה דבורים פועלות מכוורות או ממושבות של דבורת הדבש נעלמות באופן פתאומי, ומביאות בכך לחיסול המושבה. עוד לא הוכח מהו הגורם לתופעה, אם כי ממצאים רבים מצביעים על חומרי הדברה ניאוניקוטינואידים כאימידקלופריד.
מדינות שבהן נתגלתה התופעה

בעבר אובחנה תופעה זו רק בכוורות של דבורת הדבש בצפון אמריקה. לאחר מכן נצפתה תופעה דומה גם בפולין, יוון, איטליה, פורטוגל וספרד, ודיווחים מוקדמים על התופעה בהיקף נמוך יותר הגיעו גם משווייץ וגרמניה. נכון ליוני 2007, אף אחד מהמקרים הדומים מחוץ לארצות הברית לא אושר בוודאות. נכון לשנת 2024, בארצות הברית מדווחים כיום שאין עדויות לתופעה בחמש השנים האחרונות, מה שמטיל ספק את נכונות התופעה בכללותה, ישנו איום על כוורות הדבורים מסיבות אחרות ותמותה נרחבת של כוורות מידי חורף שאינן בהלימה עם התופעה שתוארה.
הסיבות לתופעה

המחקר העדכני ביותר בנוגע לגורמים לתופעה, נערך באוניברסיטת הרווארד בארצות הברית, וטוען כי מדובר בתופעה הנגרמת כתוצאה משימוש בחומרי הדברה מסוג אימידאקלופריד. מחקר קודם טען כי הגורם הוא שילוב קטלני של נגיף ופטריה. מחקר שנערך ב-2007 גם כן בארצות הברית, טען כי הגורם העיקרי לתופעה הוא נגיף אחר, Israeli Acute Paralysis Virus, הגורם לשיתוק של הדבורים; נגיף זה זוהה לראשונה בישראל על ידי פרופסור אילן סלע מהאוניברסיטה העברית. לפני כן, התאוריות שהועלו כללו דחק שנגרם בגלל שינויי סביבה, תת-תזונה, פתוגנים בלתי מוכרים, קרדיות, חומרי הדברה כמו Neonicotinoids, זיהום של קרינה מטלפונים סלולריים או מכשירים אחרים מעשה ידי אדם. העובדה כי ההיעלמות דווחה רק אצל חלק ממגדלי הדבורים המסחריים (ולא בקרב מושבות שחזרו לטבע או אצל מגדלי דבורים אורגניים), מצביעה על כך שאופן גידול הדבורים יכול לשחק תפקיד חשוב.
תופעות בהיקף מוגבל הדומות להפרעת התמוטטות המושבה תועדו החל משנת 1896, ותסמינים דומים שתועדו בעשורים הקודמים קיבלו שמות רבים (מחלת היעלמות, דלדול האביב, מחלת מאי, התמוטטות סתיו, מחלת דלדול הסתיו). תופעה דומה התרחשה בחורף 2004–2005, ויוחסה לקרדיות מסוג Varroa שכונו "קרדיות וומפייר", אף על פי שדבר זה לא הוכח מעולם. באף לא אחד מהאירועים בעבר איש לא הצליח לקבוע את הסיבות שגרמו להם. עם ההבנה שהתופעה אינה מוגבלת לעונה מסוימת ושהיא אינה "מחלה" במובן הרגיל - שייתכן שאין גורם תוצאתי יחיד - ניתן שם חדש לתסמין.
באפריל 2012 פורסם מחקר של בית הספר לבריאות הציבור של אוניברסיטת הרווארד שממנו עולה כי אחד מחמרי ההדברה הנפוצים, אימידקלופריד, הוא הסיבה לתופעה זו. מדענים מהרווארד הצליחו בניסוי שטח שהתרחש בקיץ 2010 במחוז ווסטר, מסצ'וסטס, בארבעה אזורי גידול שונים, לשחזר את תופעת קריסת מושבות דבורי הדבש באופן הטיפוסי לתופעה המתרחשת בטבע. הניסוי הוכיח כי כמויות קטנות מאוד של החומר הנמצא בשימוש נפוץ מאז שנות התשעים, מספיקות כדי להרוג את הדבורים.
היקף התופעה

מ-1971 עד 2006 ירדה כמות המושבות של דבורת הדבש בארצות הברית בכמחצית, אבל דעיכה זו כוללת גם את השפעתם של גורמים אחרים כמו פרבור, שימוש בחומרי הדברה, קרדיות, וכן יציאה לגמלאות ופשיטת רגל של מגדלי דבורים, והקצב של ירידה זו היה הדרגתי במידה מסוימת. בניגוד לכך, בסוף שנת 2006 ותחילת שנת 2007, קצב הרס הכוורות הגיע, לפי הטענה, לשיאים חדשים, והמונח "הפרעת התמוטטות המושבה" הוצע כדי לתאר את היעלמות הדבורים הפתאומית.
מגדלי דבורים למטרות מסחריות בארצות הברית, בעיקר במדינות קליפורניה, פלורידה, טקסס ואוקלהומה, סבלו בשנת 2007 משיעורי פגיעה של 50% עד 95% במספר הכוורות.
מאפיינים

בארצות הברית ניתן להבחין בין מספר מאפיינים דומים המקושרים לתופעה:
הדבורים נעלמות בשדה ואין ערימה של דבורים מתות בפתח הכוורת.
בכוורות שננטשו ניתן להבחין בגלמים ובמזון שנותר, דבר שמצביע על כך שהכוורת הייתה פעילה עד לא מזמן.
בכוורות שננטשו קיים מלאי דבש ואבקת פרחים, המזון לא נשדד על ידי דבורים אחרות.
התקפה של מזיקים, כמו עש הדונג או חיפושית הכוורת הקטנה, על הכוורות שננטשות לא מתרחשת מיד, אלא לאחר זמן מה.
השלכות על החקלאות

מבחינת האדם, להיעלמות הדבורים השלכות רבות מלבד מחסור בדבש, מפני שהדבורים מהוות מאביקות למינים רבים מאוד של פירות וירקות. בארצות הברית, לדוגמה, נאמד הערך הכלכלי של ייצור דבש בכ-200 מיליון דולר, ואילו הערך הכלכלי של האבקת גידולים חקלאיים נאמד בכ-15 מיליארד דולר.
בשנת 2000 עלות שירותי האבקה של שקדים בקליפורניה עמדה על כ-40 דולר לכוורת, ואילו בשנת 2006 מחיר שירותי האבקה עלה לכ-140 דולר לכוורת.
המצב בישראל

בישראל מגדלים את הדבורים בעסקים בעלי היקף קטן יותר, וניהול הכוורות נעשה על בסיס יומיומי יותר, דבר שאמור להקטין את היקף הבעיה. עד כה לא נמצאו מקרים מובהקים של התופעה בישראל, אולם דווח על מספר קטן של כוורות בעלות תסמינים דומים. גם בישראל שיעור התמותה של דבורים עולה בשנים האחרונות, וכמות הדבש הולכת ופוחתת (אם כי דברים אלה יכולים להיגרם גם בגלל תופעות אחרות, כגון טפילים). יש חשש בקרב מגדלי הדבש בישראל שהפרעת התמוטטות המושבה תגיע גם לישראל, ויש ניסיונות להיערך לכך - הן על ידי לימוד של המידע שנאסף ממדינות אחרות, והן על ידי ניסיונות שיתוף פעולה עם ענפי חקלאות גדולים יותר, כמו מטעים.
הערות שוליים

↑  יעל ארליך, המוות הסודי של הדבורים, במדור "מדע במבט-על" באתר של מכון דוידסון לחינוך מדעי, 14 בספטמבר 2017
1 2  Honey Bee Die-Off Alarms Beekeepers, Crop Growers and Researchers Penn State University College of Agricultural Sciences, Jan 29, 2007
↑  Das spurlose Sterben sueddeutsche.de March 12, 2007
↑  EPA, Colony Collapse Disorder
↑  עפרי אילני, הגורם להיעלמות מיליארדי דבורים: וירוס שזוהה בישראל, באתר הארץ, 9 בספטמבר 2007
1 2  Colony Collapse Disorder Working Group
↑   גרדיאן, "חיסון" שפותח עבור דבורים יכול לסייע גם לאנושות, באתר הארץ, 22 בספטמבר 2024
↑  No Organic Bee Lossesinformation liberation, May 10 2007
↑  Mystery of the dying bees Cosmos Online,2007-03-07
↑  Colony Collapse Disorder Preliminary Report Mid-Atlantic Apiculture Research and Extension Consortium (MAAREC) - CCD Working Group, 2006-01-05
↑  אבי בליזובסקי, ‏חומר הדברה נפוץ, אימידאקלופריד (Imidacloprid) הוא ככל הנראה הגורם להעלמות הדבורים, באתר "הידען", 7 באפריל 2012
1 2 3 4 5  חיים אפרת, יוסי סלבצקי (המחלקה לדבורים משרד החקלאות), דן וויל (יד מרדכי), "דבורים מתות בסתר", עלון הנוטע, מאי 2007
| --- | --- |
בקרת זהויות :  GND: 7708513-9
ממלכת אנגליה

ממלכת אנגליה הייתה מדינה במערב אירופה, בחלקו הדרומי של האי הבריטי בו נמצאות כיום אנגליה וויילס. בית המלוכה ישב בווינצ'סטר, המפשיר אך ללונדון ולגלוסטר היה מעמד כמעט שווה – בעיקר לונדון, שבתחילת המאה ה-12 הפכה לעיר הבירה.
המלך הנוכחי של הממלכה המאוחדת, צ'ארלס השלישי, הוא ממשיך דרכם של מלכי ומלכות אנגליה משושלת וסקס. תואר המלך והמלכה באנגליה יצאו מהחוק דה יורה ב-1707 אך למרות זאת הוא השם המקובל בציבור.
חבר העמים האנגלי והפרוטקטורט

אנגליה הייתה מונרכיה לאורך כל תקופת קיומה מסביבות שנת 927 עד לאיחוד ב-1707, מלבד אחת עשרה השנים לאחר מלחמת האזרחים האנגלית (1649–1660).
צ'ארלס הראשון מלך אנגליה הוצא להורג ושלטונו הוחלף ברפובליקה שנקראה חבר העמים האנגלי (1649–1653). מנהיג הרפובליקה הדומיננטי ביותר היה אוליבר קרומוול שהצליח להרחיב את שלטונו גם לאירלנד וסקוטלנד.
לבסוף פנה קרומוול נגד הרפובליקה ויצר צורת ממשל חדשה, הפרוטקטורט, כשהוא הלורד פרוטקטור עד מותו ב-3 בספטמבר 1658. יורשו היה בנו ריצ'רד קרומוול. לאחר עלייתו לשלטון לא הצליח לבסס את מעמדו ונוצר אי-סדר, הוא התפטר מהתפקיד. המלך המוגלה צ'ארלס השני מלך אנגליה נקרא מחדש לכתר ב-1660 ברסטורציה האנגלית.
ראו גם

מלכי אנגליה
הצי המלכותי הבריטי
אנגליה
דגל אנגליה
האימפריה הקולוניאלית האנגלית
| 0 | 1 | 2 |
| --- | --- | --- |
| הקודם: הפטרכיה 500–927 | היסטוריה של אנגליה ממלכת אנגליה 927–1707 | הבא: ממלכת בריטניה הגדולה 1707–1801 |
| --- | --- |
בקרת זהויות :  GND: 4014770-8
צ'פאטי

| --- | --- |

 
 מאכלים
 סוג:  לחם שטוח, לחם הודי, לחם פקיסטני, מצות, פינגר פוד, מזון 
 מוצא:  הודו 
 מרכיבים עיקריים:  קמח 
 
ארוחה הודית, מוגשת עם צ'אפאטי
צ'פאטי לצד קארי תפוחי אדמה ואפונה
צ'פאטי (בהינדי: चपाती) הוא אחד מסוגי הלחם הנפוצים בהודו ושכנותיה, וכן במזרח אפריקה. זהו מאפה שטוח ודק, הדומה בצורתו לפיתה דקה, לאפה או טורטייה, אשר נאפה מבצק ללא שמרים.
בצק הצ'פאטי ההודי מבוסס על קמח מלא בטחינה דקה, קרוי "אטה" או "קמח צ'פאטי", המכיל ויטמינים מקבוצת B.
את הצ'פאטי מכינים בשני שלבים. בשלב הראשון, קולים את הלחם על "טאווה" (סוג של סאג'; משטח מתכת כבד וקעור המונח על מקור חום, לרוב גחלים או גז). בשלב השני, קולים את הצ'פאטי ישירות על גחלים או להבה פתוחה.
הצ'פאטי משמש ל"ניגוב" האוכל, כתחליף לסכו"ם, או כעיקר הארוחה. נהוג להגיש את הצ'פאטי חמים, ועל כן מכינים אותם בסמוך לרגע הגשת המזון.
ראו גם

נאן
קולצ'ה
המטבח ההודי
אורדו

| --- | --- |

 מדינות:  פקיסטן, הודו, ובנוסף מיעוט דוברים במדינות הבאות: בחריין, איחוד האמירויות הערביות, עומאן, קטר וערב הסעודית
 אזורים:  המזרח התיכון, מרכז אסיה
 דוברים:  כ־150,000,000
 שפת אם:  כ־66,000,000 (1997)
 כתב:  אלפבית אורדו (שפה הנכתבת מימין לשמאל)
 משפחה:  הודו-אירופית הודו-איראנית הודו-ארית הינדית (מרכזית) הינדית מערבית כהארי בולי הינדוסטנית אורדו
 לאום:  פקיסטן, אוטר פרדש, דלהי
 מוסד:  רשות השפה הלאומית (פקיסטן), המועצה הלאומית לקידום שפת האורדו (הודו)
 קוד שפה:  ur 
 קוד ISO 639-1:  ur 
 קוד ISO 639-2:  urd 
 קוד ISO 639-3:  urd 
 ראו גם:  שפה • כתב • רשימת שפות
 
אֻרְדוּ (IPA:‏ ‏[ʊrd̪uˈ]קובץ:Hi-Urdu.ogg‏Ⓘ‏; אורדו: اردو),לסירוגין לאשקרי (מְבוּטָא: Laškarī ˈləʃkəri כתיב: لشکری), היא ניב של הינדוסטנית, המזוהה עם מוסלמים בדרום אסיה. זוהי השפה הלאומית והלינגואה פרנקה של פקיסטן. היא החלה להתעצב באזור אוטר פרדש שבהודו, במהלך סולטנות דלהי (1206–1527), והמשיכה להתפתח תחת האימפריה המוגולית (1526–1858) בהשפעת הפרסית, הערבית והשפות הטורקיות במשך למעלה מ-900 שנים.
אורדו מדוברת בהיקף נרחב גם בהודו, שם היא אחת מ-22 השפות המועמדות להיות שפות רשמיות ושפה רשמית של חמש מדינות בהודו. ישנו קשר מובנות הדדית עם הינדי סטנדרטית המדוברת בהודו.
המילה "אורדו" מקורה במילה הטורקית ordu שפירושה "מפקדה" או "מחנה צבאי" (אותה המילה נשאלה לעברית במונח "אורדת הזהב" ולאנגלית בצורת horde "שבט נודד").
היסטוריה

האורדו צמחה במצב של מגע לשוני שהתפתח מפלישות של שושלות טורקיות לתת-היבשת ההודית מהמאה ה-11 והלאה. תחילה, כשכבש הסולטאן מחמוד מהשושלת הע'זנווית את אזור פנג'אב בתחילת המאה ה-11; לאחר מכן כשפלשה השושלת הע'וית לצפון הודו במאה ה-12; ובצורה רחבה בהרבה עם הקמת סולטנות דלהי.
מהמאה ה-13 ועד סוף המאה ה-18, השפה הידועה כיום בתור אורדו נקראה הינדית, הינדאווי, הינדוסטאני באותו זמן.
השפה הרשמית של השושלת הע'וית, סולטנות דלהי והאימפריה המוגולית וממשיכיהן, וכמו כן שפת התרבות של השירה והספרות, הייתה הפרסית, בעוד שפת הדת הייתה ערבית. רוב הסולטאנים והאצולה בתקופת הסולטנות היו טורקיים ממרכז אסיה שדיברו טורקית צ'אגאטאי כשפת אם וכן פרסית, הלינגואה פרנקה של האליטה הטימורית. המוגולים היו אף הם צ'אגאטאים, אך אימצו מאוחר יותר את הפרסית. מוזפר עלם מניח שהפרסית הפכה ללינגואה פרנקה של האימפריה תחת אכבר בשל גורמים פוליטיים וחברתיים על רקעה הנזיל והלא עדתי.
לאחר הגיעם לתת-היבשת ההודית, הצורך לתקשר עם התושבים המקומיים הוביל לשימוש בשפות הינדיות הנכתבות באלפבית הפרסי, עם כמה התאמות ספרותיות ואוצר מילים השאוב מהפרסית ומהטורקית. דבר זה הפך לתקן חדש הנקרא הינדוסטנית, הקודמת לאורדו. שפת המגע החדשה שילבה במהרה ניבים אחרים, כגון פנג'אבי, הריאנבי וכהארי בולי של המאה ה-17, ניב הבירה החדשה בדלהי. בשנת 1800 הייתה כהארי בולי לדומיננטית.
מאפיינים

אורדו והינדי חולקות את אותו הבסיס ההודי; אוצר המילים, הדקדוק והפונולוגיה שלהן כה דומים עד כי נראה שהן שפה אחת. האוכלוסייה המשולבת שלהן היא הרביעית בגודלה בעולם. עם זאת, הן נכתבות במערכות כתב שונות.
אורדו לרוב עומדת בניגוד להינדי. מלבד השיוכים הדתיים, ההבדלים מוגבלים לרוב לצורות הסטנדרטיות: אורדו תקנית נכתבת בסגנון נסתעליק של האלפבית הפרסי ונשענת במקרים רבים על הפרסית ועל הערבית כמקור לאוצר מילים טכני וספרותי. בניגוד מוחלט, ההינדי התקנית נכתבת בדוונאגרי ונשענת על הסנסקריט. עם זאת, בשתי השפות קיימת כמות גדולה של מילים פרסיות, ערביות וסנסקריטיות, ורוב הבלשנים מחשיבים אותן לשתי צורות תקניות של אותן השפות, ורואים את ההבדלים כעניין סוציו-בלשני, על אף שכמה מסווגים אותן בנפרד. המובנות ההדדית קטנה בהקשרים ספרותיים ומיוחדים אחרים הנשענים על עגה מקצועית ומשכילה יותר משפת הרחוב. בשל הלאומיות הדתית מאז חלוקת הודו והמתחים הבין תרבותיים הממושכים, דוברי שתי השפות כשפת אם מתייחסים אליהן כאל שפות שונות לחלוטין, על אף נקודות הדמיון הרבות בין השתיים בסביבה המדוברת. עם זאת, ניתן בקלות להבחין בהבדלים באוצר המילים.
הגיית השפה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | ענבלי | ענבלי | וילוני | וילוני | חכי | חכי | כפוף | כפוף | בתר־מכתשי | בתר־מכתשי | מכתשי /שיני | מכתשי /שיני | שפתי (־שיני) | שפתי (־שיני) |
| אפי |  |  |  |  |  |  |  |  | (ɳ) |  |  |  | n |  | m |  |
| סותם |  |  | ‏ | (q) | gʱ | kʰ |  |  | ɖʱ | ʈʰ |  |  | d̪ʱ | t̪ʰ | bʱ | pʱ |
| מחוכך |  |  |  |  |  |  |  |  |  |  | ʤʱ | ʧʰ |  |  |  |  |
| חוכך | ɦ |  |  |  | (ɣ | x) |  |  |  |  | ‏ | ʃ | z | s | ʋ | f |
| מקורב (צדי) |  |  |  |  |  |  | j |  |  |  |  |  |  |  | ʋ |  |
| מקורב (צדי) |  |  |  |  |  |  |  |  |  |  |  |  | l |  |  |  |
| מקיש |  |  |  |  |  |  |  |  | (ɽʱ) |  |  |  | ɾ |  |  |  |
* תוספת פונמה בהתאמה לסטנדרט פונמות שוליות ולא-אוניברסליות בסוגריים
הערות שוליים

↑  "National Council for Promotion of Urdu Language". Urducouncil.nic.in. אורכב מ-המקור ב-2007-11-27. נבדק ב-2012-07-26.
↑  "A brief history of Urdu". BBC. נבדק ב-2012-07-26.
↑  "History of Urdu language". Docstoc.com. נבדק ב-2012-07-26.
↑  Tariq Rahman, From Hindi to Urdu : a social and political history, Karachi, 2011, ISBN 978-0-19-906313-0
↑  M. Ashraf Bhat, The changing language roles and linguistic identities of the Kashmiri speech community, Newcastle upon Tyne, UK, 2017, ISBN 978-1-4438-6260-8
↑  Iran: The Timurids and Turkmen באנציקלופדיה בריטניקה.
↑  Alam, Muzaffar. "The Pursuit of Persian: Language in Mughal Politics." In Modern Asian Studies, vol. 32, no. 2. (May, 1998), pp. 317–349.
↑  H. Dua, 2006, "Urdu", in the Encyclopedia of Language and Linguistics, 2nd edition.
↑  "Urdu language - Britannica Online Encyclopedia". Britannica.com. נבדק ב-2012-07-26.
↑  "Statistical Summaries, by size". Ethnologue. נבדק ב-2012-07-26.
↑  "Bringing Order to Linguistic Diversity: Language Planning in the British Raj". Language in India. נבדק ב-2012-07-26.
↑  "A Brief Hindi - Urdu FAQ". sikmirza. ארכיון מ-2007-12-02. נבדק ב-2012-07-26.
↑  "Hindi/Urdu Language Instruction". University of California, Davis. אורכב מ-המקור ב-2008-04-05. נבדק ב-2012-07-26.
↑  "Ethnologue Report for Hindi". Ethnologue. נבדק ב-2012-07-26.
↑  "Urdu and it's Contribution to Secular Values". South Asian Voice. אורכב מ-המקור ב-2013-01-05. נבדק ב-2012-07-26.
↑  "Some notes on Hindi and Urdu". The Annual of Urdu studies. 11: 203–208. 1996.
| שפות בפקיסטן |
| --- | --- | --- |
| שפות רשמיות ברמת המדינה | אורדו • אנגלית |  |
| שפות רשמיות ברמת המחוזות | בלוצ'ית (אנ') • סינדית • סראיקית (אנ') • פנג'אבי • פשטו |  |
| שפות מיעוטים | בורושסקי • גוג'ראטית |  |
| ראו גם | שפות הודו-אריות • שפות איראניות • ערבית • פרסית • טורקית צ'אגאטאי • פקיסטן: שפות |  |
| שפות רשמיות בהודו |
| --- | --- | --- |
| ברמת האיחוד | הינדי • אנגלית |  |
| ברמת המדינות | אורדו • אורייה • אסאמית • בודו • בנגלית • גוג'ראטית • דוגרית • הינדית • טלוגו • טמילית • מאיטהילית • מלאיאלאם • מניפורית • מראטהית • נפאלית • סינדית • סאנטלית • סנסקריט • פנג'אבי • קונקאני • קאנדה • קשמירית |  |
| שפות קלאסיות | טלוגו • טמילית • סנסקריט • קאנדה |  |
| ראו גם | שפות הודו-איראניות • שפות הודו-אירופיות • שפות דראווידיות • הודו: שפות |  |
| --- | --- |
בקרת זהויות :  NLI: 987007529767805171  BNE: XX536300  BnF: cb126492241 (data)  GND: 4062117-0  LCCN: sh85141343  NKC: ph156684  TDVİA: urduca 
ספר דקדוק אורדו או הינדוסטני ישן
תנועות באורדו (הינדי)
מלכודת אצבעות סינית

מלכודות אצבעות סינית
מלכודת אצבעות סינית (ידועה גם בשם פאזל אצבעות סיני, אזיק אצבע סינית, אזיקים סיניים ושמות דומים נוספים) היא צעצוע מתיחות המשמש למתיחת ילדים ומבוגרים תמימים. מלכודת האצבעות היא חידה פשוטה אשר לוכדת את אצבעותיו של הקרבן (לעיתים קרובות האצבעות המורות) בשני קצוות גליל קטן השזור מבמבוק. התגובה הראשונית של הקרבן היא למשוך את אצבעותיו החוצה, אלא שמשיכה שכזו רק מהדקת את המלכודת. הדרך להשתחרר מהמלכודת היא על ידי דחיפת קצות המלכודת לכיוון האמצע, כך שהפתחים יגדלו וממילא ישתחררו האצבעות. גרסה חד-צדדית, שנמכרה בשם "מלכודת חברה" (Girlfriend Trap), הייתה זמינה לפחות מאז 1870, אז נקראה בשם "Mädchenfänger" (בגרמנית: לוכד נערות).
מבנה

ההידוק של המלכודת הוא תוצאה מהמבנה של צמה גלילית סלילית (בדרך כלל דו-גידית): משיכת הצמה כולה מאריכה ומֵצֵרה אותה, על ידי צמצום הזווית בין חוטי השתי והערב בנקודות המגע ביניהם, בדומה לפעולתו של פנטוגרף, אך הדבר מקטין את ההיקף הכללי. ככל שהמלכודת נמשכת לאורכה, כך מתכווץ היקפה, והיא מתהדקת על מה שבתוכה. מבנה זהה משמש גם בתהליכים מיוחדים בתעשיית הטקסטיל, מאחז הכבלים של ויויין קלמס, מכבשי פירות ארוגים באינדונזיה ועל ידי דייגי פתיונות.
מלכודות אצבעות סיניות אינן מיועדות לשימוש כמכשירי ריסון (כגון אזיקים), שכן קרבנות חזקים של המתיחה עלולים למתוח את המלכודת מעבר לגבולותיה ולשבור את רצועות הבמבוק תוך כדי משיכה החוצה במטרה לשחרר את אצבעותיהם.
גרסאות

וריאנט אחד למלכודת האצבעות הסינית משמש באורתופדיה: הוא מאפשר מתן לחץ אחיד לאצבעות המטופלים ובאותו הזמן מקבע את הפרקים - והיא משמשת למטרה דומה כמכשיר מתיחה. את המכשיר פותח בשנת 1870 באוסטריה, כאשר ד"ר שטיינברגר, רופא שיניים במוסד על-שם רודולף (Rudolfspital, (גר')) בווינה, דיווח על גילוי תלמידו שְׁמָאל (Schmall), שקיבל את הרעיון להשתמש ב"לוכד הנערות" להארכת אצבעות וזרועות. העיקרון הותאם לשימוש בחדר הניתוח, וכבר בשנת 1873 כונה "צמת ההארכה של שׁמָאל" (בגרמנית, "Schmall'sches Extensionsgeflecht").
וריאנט נוסף הוא גרב הגרירה (אנ'). הוא משתמש באותו עיקרון כמו מלכודת האצבעות כדי לתפוס את קצה כבל שיימשך דרך צינור או מנהרה.
השפעה תרבותית

מלכודת האצבעות הסינית היא גם מטפורה נפוצה לבעיה שניתן להתגבר עליה על ידי הרפיה, דהיינו: יש בעיות שכדי לפתור אותן צריך לא להתאמץ יותר מדי; לדוגמה, ב-ACT. הצעצוע שימש בסרטים וסדרות טלוויזיה רבים, כמו:
הסרט הקצר של סטן לורל, "Dr. Pyckle and Mr.Pryde"‏ (1925),
הפרק "הזיגי הקטן" בתוכנית "משפחת סימפסון" (עונה 9, פרק 18; משנת 1998),
הפרק "פור, אבא" בתוכנית "איש משפחה" (עונה שנייה, פרק 21; משנת 2000),
הפרק "עוגיית חוסר-מזל", בתוכנית "המעבדה של דקסטר", (עונה שנייה, פרק 31; משנת 1997),
הפרק "מרפי השמן", בסדרה "חוקי המרפי של מילו", (עונה ראשונה, פרק 6, משנת 2017; בפרק מתגלה כי למיילו יש פוביה ממלכודות אצבעות),
הסרט "משפחת אדמס" משנת 1991,
הפרק "המאחז האחרון" בסדרה "מסע בין כוכבים: הדור הבא" (עונה ראשונה, פרק חמישי; משנת 1987), שבו האביזר מבלבל את קומנדר דאטה,
הפרק "Midday Run" בסדרה ההמבורגרים של בוב (עונה חמישית, פרק תשיעי; משנת 2015).
המלכודת הופיעה גם בסדרת הספרים "גיבורי האולימפוס" של ריק ריירדן, ובמיוחד בספר "אות אתנה", שם הבדיחה משמשת מקור להומור ואף חלק מפתרון התעלומה בשיא.
הערות שוליים

1 2  Wiener medizinische Wochenschrift: WMW: offizielles Organ des Wissenschaftlichen Vereines der Ärzte in Steiermark, der Medizinischen Gesellschaft für Oberösterreich, der Gesellschaft der Gutachter-Ärzte Österreichs [u.a.]. Springer. 1870. p. 303.
↑  Blanton, Dan. "Getting Looped | Dan Blanton » Fly Fishing Resources" (באנגלית אמריקאית). נבדק ב-2019-12-10.
↑  Österreichische Zeitschrift für praktische Heilkunde. Veit. 1870. p. 241.
↑  Jahresbericht über die Leistungen und Fortschritte in der gesammten Medicin. August Hirschwald. 1873. p. 347.
↑  Eifert, Georg H. and Forsyth, John P. Acceptance & Commitment Therapy for Anxiety Disorders: A Practitioner's Treatment Guide to Using Mindfulness, Acceptance, And Values-Based Behavior Change Strategies. New Harbinger Publications, 2005, p. 146.
↑  Bellotto, Adam (19 באפריל 2014). "Dr. Pyckle and Young Frankenstein: A History of Horror Movie Spoofs". Filmschoolrejects.com. אורכב מ-המקור ב-2 במאי 2014. נבדק ב-18 ביוני 2014. {{cite web}}:  (עזרה)
↑  Martyn, Warren; Wood, Adrian (2000). "This Little Wiggy". BBC. אורכב מ-המקור ב-2005-05-05. נבדק ב-2007-10-25.
מלכודת אצבעות סינית משמשת ליישור ולתיקון שבר על-שם בנט
גרב גרירה משמש למשיכת כבל דרך צינור